

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ   
ՏԱՎՈՒՇԻ ՄԱՐԶ  
ԴԻԼԻՋԱՆ ՀԱՄԱՅՆՔ

**գիծ**

**09 հոկտեմբեր 2025թ.**

**ԱՐՁԱՆԱԳՐՈՒԹՅՈՒՆ N 09/02  
ԱՎԱԳԱՆՈՒ ՀԵՐԹԱԿԱՆ ՆԻՍՏԻ**

Համայնքի ավագանու նիստին ներկա էին ավագանու 11 անդամներ:

Բացակա էին` Ռոբերտ Ալիխանյանը, Զարինե Ղամբարյանը, Նարեկ Հարությունյանը, Հասմիկ Վարդանյանը, Թաթուլ Գուլինյանը, Սուրեն Մելիքյանը, Վարդան Ավագյանը, Նունե Սանթրոսյանը, Արա Մարտիրոսյանը, Սարգիս Սահակյանը

**Համայնքի ղեկավարի հրավերով ավագանու նիստին մասնակցում էին`**Աշխեն Ամիրխանյան, Ադամ Սարգսյան, Հովհաննես Նաղդալյան, Ալեքսանդր Հարությունյան, Գագիկ Շահնազարյան, Գեվորգ Ամիրխանյան, Մարինե Սահակյան, Վարդան Գրիգորյան, Լիպարիտ Սանթրոսյան

**Նիստը վարում էր  ՀԱՄԱՅՆՔԻ ՂԵԿԱՎԱՐ` Դավիթ Սարգսյանը**

**Նիստը արձանագրում էր ` Սոնա Եգանյանը**

**ԼՍԵՑԻՆ**

***ՀԱՄԱՅՆՔԻ ԱՎԱԳԱՆՈՒ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Ղեկավարվելով «Տեղական ինքնակառավարման մասին»  օրենքի  14-րդ հոդվածի 6-րդ մասի պահանջներով` համայնքի ավագանին  որոշում է.

Հաստատել համայնքի ավագանու նիստի հետևյալ օրակարգը.  
  
 1. Դիլիջան համայնքի Պարզ Լճի փողոց 26 հողամասում բազմաֆունկցիոնալ բնակելի համալիրի գործունեության վերաբերյալ նախնական համաձայնություն տալու մասին:  
Զեկ. Դավիթ Սարգսյան  
2. Դիլիջան համայնքի Դիլիջան քաղաքի Սայաթ-Նովայի փողոց թիվ 7/11 հասցեի 404․2քմ հողամասն ընդլայնման կարգով օտարելու համաձայնություն տալու մասին:  
Զեկ. Դավիթ Սարգսյան  
3. Դիլիջան համայնքի Դիլիջան քաղաքի Շամախյան փողոց թիվ 38/5 հասցեի 190․9քմ հողամասն ընդլայնման կարգով օտարելու համաձայնություն տալու մասին:  
Զեկ. Դավիթ Սարգսյան  
4. Դիլիջան համայնքի Դիլիջան քաղաքի Սայաթ-Նովայի փողոց թիվ 52/5 հասցեի 499․4քմ հողամասն ընդլայնման կարգով օտարելու համաձայնություն տալու մասին:  
Զեկ. Դավիթ Սարգսյան  
5. Դիլիջան համայնքի Դիլիջան քաղաքի Գետափնյա փողոց թիվ 4/10 հասցեի ավտոտնակը և վերջինիս զբաղեցրած 18․9քմ հողամասն ուղղակի վաճառքի ձևով օտարելու համաձայնություն տալու մասին:  
Զեկ. Դավիթ Սարգսյան  
6. Դիլիջան քաղաքի Մյասնիկյան 66 հասցեի վարչական շենքի թիվ 11 դահլիճը՝ ընդհանուր 180.9 և թիվ 3 սենյակը՝ 121.5 քառ. մետր տարածքով, 3 տարի ժամկետով անհատույց օգտագործման (փոխատվության) հանձնելու մասին:  
Զեկ. Դավիթ Սարգսյան  
7. Հայաստանի Հանրապետության Տավուշի մարզի Դիլիջան համայնքի 2025 թվականի տարեկան բյուջեի երկրորդ և երրորդ եռամսյակների կատարման ընթացքի մասին:  
Զեկ. Դավիթ Սարգսյան  
8. Հայաստանի Հանրապետության Տավուշի մարզի Դիլիջան համայնքի 2025 թվականի տեղական բյուջեի վարչական մասում փոփոխություն կատարելու մասին:  
Զեկ. Դավիթ Սարգսյան  
9. Դիլիջանի համայնքապետարանի հաշվեկշռում առկա TOYOTA LAND CRUISER PRADO 2.7 մակնիշի ծառայողական ավտոմեքենան աճուրդային կարգով օտարելուն համաձայնություն տալու մասին:  
Զեկ. Դավիթ Սարգսյան  
10. Տեղական վճարի արտոնություն սահմանելու մասին:  
Զեկ. Դավիթ Սարգսյան  
11. Արտոնություն սահմանելու մասին:  
Զեկ. Դավիթ Սարգսյան  
12. Դիլիջան համայնքի 2025թ. տեղական բյուջեի վարչական մասի պահուստային ֆոնդից ֆոնդային մաս ֆինանսական միջոցներ հատկացնելու մասին:  
Զեկ. Դավիթ Սարգսյան  
13. Հայաստանի Հանրապետության Տավուշի մարզի Դիլիջան համայնքի 2025 թվականի տեղական բյուջեի վարչական և ֆոնդային մասերում փոփոխություններ կատարելու մասին:  
Զեկ. Դավիթ Սարգսյան  
14. Դիլիջան համայնքի 2025թ. տեղական բյուջեի վարչական մասի պահուստային ֆոնդից հատկացում կատարելու մասին:  
Զեկ. Դավիթ Սարգսյան  
15. Դիլիջան համայնքի սեփականությունը հանդիսացող բնակավայրերի հողերից 1239.6քմ մակերեսով թվով 5 հողամասերը մրցույթի միջոցով կառուցապատման իրավունքով տրամադրելու համաձայնություն տալու, ինչպես նաև հողամասերի կառուցապատման իրավունքի պայմանները և տարեկան վճարի մեկնարկային գները հաստատելու մասին:  
Զեկ. Դավիթ Սարգսյան  
16. Դիլիջան համայնքի սեփականությունը հանդիսացող բնակավայրերի հողերից 1333.5քմ ընդհանուր մակերեսով թվով 4 հողամասերը, հատուկ պահպանվող տարածքների հողերից 170.7քմ մակերեսով հողամասը աճուրդի միջոցով օտարելու համաձայնություն տալու, ինչպես նաև մեկնարկային գները հաստատելու մասին:  
Զեկ. Դավիթ Սարգսյան  
17. Դիլիջան համայնքի Դիլիջան քաղաքի Օրջոնիկիձեի փողոց 4-րդ նրբ․ թիվ 1/1 հասցեի 64․1քմ հողամասն ընդլայնման կարգով օտարելու համաձայնություն տալու մասին:  
Զեկ. Դավիթ Սարգսյան  
18․ «ԳՐԻԻՆ ՌՈՔ» բարեգործական հիմնադրամի ևԴիլիջանի համայնքապետարանի միջևկնքված նվիրատվության պայմանագրի և Դիլիջան համայնքի 2025 թվականի տեղական բյուջեի վարչական մասում փոփոխություն կատարելու մասին  
Զեկ․ Դավիթ Սարգսյան  
19. Դիլիջան համայնքի ավագանու հերթական նիստի գումարման օրը սահմանելու մասին:  
Զեկ. Դավիթ Սարգսյան

Համայնքի ղեկավարն առաջարկեց օրակարգում ավելացնել  ևս 1 հարց․                                                                                                                                                            
1․ «ԳՐԻԻՆ ՌՈՔ» բարեգործական հիմնադրամի ևԴիլիջանի համայնքապետարանի միջևկնքված նվիրատվության պայմանագրի և Դիլիջան համայնքի 2025 թվականի տեղական բյուջեի վարչական մասում փոփոխություն կատարելու մասին։Զեկ. Դավիթ Սարգսյան Համայնքի ավագանին (կողմ-11 դեմ-0 ձեռնպահ-0) ընդունեց առաջարկությունը և հաստատեց օրակարգը նոր խմբագրությամբ:

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 981-Ա)

**ԼՍԵՑԻՆ**

***ԴԻԼԻՋԱՆ ՀԱՄԱՅՆՔԻ ՊԱՐԶ ԼՃԻ ՓՈՂՈՑ 26 ՀՈՂԱՄԱՍՈՒՄ ԲԱԶՄԱՖՈՒՆԿՑԻՈՆԱԼ ԲՆԱԿԵԼԻ ՀԱՄԱԼԻՐԻ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Ղեկավարվելով «Տեղական ինքնակառավարման մասին» օրենքի 18-րդ հոդվածի 42-րդ կետով և «Շրջակա միջավայրի վրա ազդեցության գնահատման և փորձաքննության մասին» օրենքի 16–րդ հոդվածի 3-րդ կետով՝

1.Տալ նախնական համաձայնություն Դիլիջան համայնքի Պարզ լճի փողոց 26 հողամասում բազմաֆունկցիոնալ բնակելի համալիրի  գործունեության վերաբերյալ:

2. Սույն որոշումն ուժի մեջ է մտնում պաշտոնական հրապարակման օրվան հաջորդող օրը։

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 982-Ա)

**ԼՍԵՑԻՆ**

***ԴԻԼԻՋԱՆ ՀԱՄԱՅՆՔԻ ԴԻԼԻՋԱՆ ՔԱՂԱՔԻ ՍԱՅԱԹ-ՆՈՎԱՅԻ ՓՈՂՈՑ ԹԻՎ 7/11 ՀԱՍՑԵԻ 404․2ՔՄ ՀՈՂԱՄԱՍՆ ԸՆԴԼԱՅՆՄԱՆ ԿԱՐԳՈՎ ՕՏԱՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Դիլիջանի համայնքի ղեկավարին Է դիմել քաղ․ Արմեն Վանիկի Ղազարյանը՝ Դիլիջան համայնքի Դիլիջան քաղաքի Սայաթ-Նովայի փողոց, թիվ 7 հասցեի, իրեն սեփականության իրավունքով պատկանող բնակելի տան սպասարկման 1393.0քմ հողամասին կից գտնվող /Սայաթ-Նովայի փողոց, թիվ 7/11 հասցեի/ 404․2քմ մակերեսով հողամասը ընդլայնման կարգով իրեն օտարելու խնդրանքով:  
Դիլիջանի համայնքապետարանի քաղաքաշինության և հողաշինության հարցերի հանձնաժողովը նշում է, որ նշված 404․2քմ հողամասը չի համարվում Հայաստանի Հանրապետության Հողային օրենսգրքի 60-րդ հոդվածով առաջադրված հողամաս, չի գտնվում ինժեներա-տրանսպորտային օբյեկտների օտարման կամ անվտանգության գոտիներում, չի սահմանափակում այլ անձանց իրավունքները, գտնվում է Բնակավայրերի հողերի տարածագնահատման տասներորդ գոտում:  
Դիլիջանի համայնքի ղեկավարն առաջարկություն է ներկայացրել համայնքի ավագանուն, Դիլիջան համայնքի Դիլիջան քաղաքի Սայաթ-Նովայի փողոց, թիվ 7/11 հասցեի 404․2քմ հողամասն ուղղակի վաճառքի ձևով, ընդլայնման կարգով, 2762425 /երկու միլիոն յոթ հարյուր վաթսուներկու հազար չորս հարյուր քսանհինգ/ ՀՀ դրամ արժեքով օտարել քաղաքացի Արմեն Վանիկի Ղազարյանին:  
Ղեկավարվելով <<Տեղական ինքնակառավարման մասին>> օրենքի 18-րդ հոդվածի 1-ին մասի 21-րդ կետի դրույթներով՝ համայնքի ավագանին որոշում է.

1. Տալ համաձայնություն՝ Դիլիջան համայնքի Դիլիջան քաղաքի Սայաթ-Նովայի փողոց, թիվ 7/11 հասցեի 404․2քմ հողամասն ուղղակի վաճառքի ձևով, ընդլայնման կարգով, 2762425 /երկու միլիոն յոթ հարյուր վաթսուներկու հազար չորս հարյուր քսանհինգ/ ՀՀ դրամ արժեքով քաղաքացի Արմեն Վանիկի Ղազարյանին օտարելու մասին համայնքի ղեկավարի առաջարկությանը:  
2. Սույն որոշումն ուժի մեջ է մտնում պաշտոնական հրապարակման օրվան հաջորդող օրը:

|  |  |  |
| --- | --- | --- |
| Կողմ-9 | Դեմ-0 | Ձեռնպահ-2 |

Որոշումն ընդունված է. (կցվում է որոշում N 983-Ա)

**ԼՍԵՑԻՆ**

***ԴԻԼԻՋԱՆ ՀԱՄԱՅՆՔԻ ԴԻԼԻՋԱՆ ՔԱՂԱՔԻ ՇԱՄԱԽՅԱՆ ՓՈՂՈՑ ԹԻՎ 38/5 ՀԱՍՑԵԻ 190․9ՔՄ ՀՈՂԱՄԱՍՆ ԸՆԴԼԱՅՆՄԱՆ ԿԱՐԳՈՎ ՕՏԱՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Դիլիջանի համայնքի ղեկավարին է դիմել քաղ. Կարեն Ալեքսեյի Աղաջանյանը՝ Դիլիջան համայնքի Դիլիջան քաղաքի Շամախյան փողոց, թիվ 38/2 հասցեի, իրեն սեփականության իրավունքով պատկանող 1308․3քմ հողամասին կից գտնվող /Շամախյան փողոց, թիվ 38/5 հասցեի/ 190․9քմ մակերեսով հողամասը ընդլայնման կարգով իրեն օտարելու խնդրանքով:  
Դիլիջանի համայնքապետարանի քաղաքաշինության և հողաշինության հարցերի հանձնաժողովը նշում է, որ նշված 190․9քմ հողամասը չի համարվում Հայաստանի Հանրապետության Հողային օրենսգրքի 60-րդ հոդվածով առաջադրված հողամաս, չի գտնվում ինժեներա-տրանսպորտային օբյեկտների օտարման կամ անվտանգության գոտիներում, չի սահմանափակում այլ անձանց իրավունքները, գտնվում է Բնակավայրերի հողերի տարածագնահատման տասներորդ գոտում:  
Դիլիջանի համայնքի ղեկավարն առաջարկություն է ներկայացրել համայնքի ավագանուն, Դիլիջան համայնքի Դիլիջան քաղաքի Շամախյան փողոց, թիվ 38/5 հասցեի 190․9քմ հողամասն ուղղակի վաճառքի ձևով, ընդլայնման կարգով, 1304668 /մեկ միլիոն երեք հարյուր չորս հազար վեց հարյուր վաթսունութ/ ՀՀ դրամ արժեքով օտարել քաղ. Կարեն Ալեքսեյի Աղաջանյանին:  
   Ղեկավարվելով <<Տեղական ինքնակառավարման մասին>> օրենքի 18-րդ հոդվածի 1-ին մասի 21-րդ կետի դրույթներով՝ համայնքի ավագանին որոշում է.

1. Տալ համաձայնություն՝ Դիլիջան համայնքի Դիլիջան քաղաքի Շամախյան փողոց, թիվ 38/5 հասցեի 190․9քմ հողամասն, ընդլայնման կարգով, ուղղակի վաճառքի ձևով, 1304668 /մեկ միլիոն երեք հարյուր չորս հազար վեց հարյուր վաթսունութ/ ՀՀ դրամ արժեքով քաղ. Կարեն Ալեքսեյի Աղաջանյանին օտարելու մասին համայնքի ղեկավարի առաջարկությանը:  
2. Սույն որոշումն ուժի մեջ է մտնում պաշտոնական հրապարակման օրվան հաջորդող օրը:

|  |  |  |
| --- | --- | --- |
| Կողմ-10 | Դեմ-0 | Ձեռնպահ-1 |

Որոշումն ընդունված է. (կցվում է որոշում N 984-Ա)

**ԼՍԵՑԻՆ**

***ԴԻԼԻՋԱՆ ՀԱՄԱՅՆՔԻ ԴԻԼԻՋԱՆ ՔԱՂԱՔԻ ՍԱՅԱԹ-ՆՈՎԱՅԻ ՓՈՂՈՑ ԹԻՎ 52/5 ՀԱՍՑԵԻ 499․4ՔՄ ՀՈՂԱՄԱՍՆ ԸՆԴԼԱՅՆՄԱՆ ԿԱՐԳՈՎ ՕՏԱՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Դիլիջանի համայնքի ղեկավարին Է դիմել քաղ․ Սիրամարգ Դավիթի Եգանյանը՝ Դիլիջան համայնքի Դիլիջան քաղաքի Մյասնիկյան փողոց, 2-րդ նրբ․ թիվ 50/1 հասցեի, իրեն սեփականության իրավունքով պատկանող բնակելի տան սպասարկման 500.0քմ հողամասին կից գտնվող /Սայաթ-Նովայի փողոց, թիվ 52/5 հասցեի/ 499․4քմ մակերեսով հողամասը ընդլայնման կարգով իրեն օտարելու խնդրանքով:  
Դիլիջանի համայնքապետարանի քաղաքաշինության և հողաշինության հարցերի հանձնաժողովը նշում է, որ նշված 499․4քմ հողամասը չի համարվում Հայաստանի Հանրապետության Հողային օրենսգրքի 60-րդ հոդվածով առաջադրված հողամաս, չի գտնվում ինժեներա-տրանսպորտային օբյեկտների օտարման կամ անվտանգության գոտիներում, չի սահմանափակում այլ անձանց իրավունքները, գտնվում է Բնակավայրերի հողերի տարածագնահատման տասներորդ գոտում:  
Դիլիջանի համայնքի ղեկավարն առաջարկություն է ներկայացրել համայնքի ավագանուն, Դիլիջան համայնքի Դիլիջան քաղաքի Սայաթ-Նովայի փողոց, թիվ 52/5 հասցեի 499․4քմ հողամասն ուղղակի վաճառքի ձևով, ընդլայնման կարգով, 3413050 /երեք միլիոն չորս հարյուր տասներեք հազար հիսուն/ ՀՀ դրամ արժեքով օտարել քաղաքացի Սիրամարգ Դավիթի Եգանյանին:  
Ղեկավարվելով <<Տեղական ինքնակառավարման մասին>> օրենքի 18-րդ հոդվածի 1-ին մասի 21-րդ կետի դրույթներով՝ համայնքի ավագանին որոշում է.

1. Տալ համաձայնություն՝ Դիլիջան համայնքի Դիլիջան քաղաքի Սայաթ-Նովայի փողոց, թիվ 52/5 հասցեի 499․4քմ հողամասն ուղղակի վաճառքի ձևով, ընդլայնման կարգով, 3413050 /երեք միլիոն չորս հարյուր տասներեք հազար հիսուն/ ՀՀ դրամ արժեքով քաղաքացի Սիրամարգ Դավիթի Եգանյանին օտարելու մասին համայնքի ղեկավարի առաջարկությանը:  
2. Սույն որոշումն ուժի մեջ է մտնում պաշտոնական հրապարակման օրվան հաջորդող օրը:

|  |  |  |
| --- | --- | --- |
| Կողմ-10 | Դեմ-0 | Ձեռնպահ-1 |

Որոշումն ընդունված է. (կցվում է որոշում N 985-Ա)

**ԼՍԵՑԻՆ**

***ԴԻԼԻՋԱՆ ՀԱՄԱՅՆՔԻ ԴԻԼԻՋԱՆ ՔԱՂԱՔԻ ԳԵՏԱՓՆՅԱ ՓՈՂՈՑ ԹԻՎ 4/10 ՀԱՍՑԵԻ ԱՎՏՈՏՆԱԿԸ ԵՎ ՎԵՐՋԻՆԻՍ ԶԲԱՂԵՑՐԱԾ 18․9ՔՄ ՀՈՂԱՄԱՍՆ ՈՒՂՂԱԿԻ ՎԱՃԱՌՔԻ ՁԵՎՈՎ ՕՏԱՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Դիլիջանի համայնքի ղեկավարի 2024թ. ապրիլի 12-ի թիվ 480-Ա որոշմամբ, Դիլիջան համայնքի Դիլիջան քաղաքի Գետափնյա փողոց, թիվ 4/10  հասցեի համայնքային սեփականություն հանդիսացող հողամասում քաղ. Ալետա Գարսևանի Սահակյանի կողմից ինքնակամ կառուցված 18․9քմ արտաքին մակերեսով ավտոտնակի նկատմամբ ճանաչվել է համայնքի սեփականության իրավունքը և օրինականացվել է /սեփականության իրավունքի վկայական թիվ՝ 16102024-11-0025/:  
Գրավոր առաջարկություն է ներկայացվել քաղ. Ալետա Սահակյանին` Դիլիջան համայնքի Դիլիջան քաղաքի Գետափնյա փողոց, թիվ 4/10 հասցեի ավտոտնակը՝ 18․9քմ արտաքին մակերեսով և վերջինիս զբաղեցրած 18․9քմ հողամասը, համապատասխանաբար, 51503 դրամ և 198711 դրամ արժեքներով ձեռք բերելու նպատակով: Վերջինս տվել է իր համաձայնությունը:   
Համայնքի ղեկավարը նշված ավտոտնակը և վերջինիս զբաղեցրած 18․9քմ հողամասը քաղ. Ալետա Գարսևանի Սահակյանին օտարելու վերաբերյալ առաջարկությունը ներկայացրել է համայնքի ավագանու համաձայնեցմանը:  
Ղեկավարվելով <<Տեղական ինքնակառավարման մասին>> օրենքի 18-րդ հոդվածի 1-ին մասի 21-րդ կետի դրույթներով` համայնքի ավագանին որոշում է.

1. Տալ համաձայնություն՝ Դիլիջան համայնքի Դիլիջան քաղաքի Գետափնյա փողոց, թիվ 4/10 հասցեի ավտոտնակը՝ 18․9քմ արտաքին մակերեսով և վերջինիս զբաղեցրած 18․9քմ հողամասը, համապատասխանաբար, 51503 դրամ և 198711 դրամ արժեքներով քաղ. Ալետա Գարսևանի Սահակյանին օտարելու մասին համայնքի ղեկավարի առաջարկությանը:  
2. Սույն որոշումն ուժի մեջ է մտնում պաշտոնական հրապարակման օրվան հաջորդող օրը:

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 986-Ա)

**ԼՍԵՑԻՆ**

***ԴԻԼԻՋԱՆ ՔԱՂԱՔԻ ՄՅԱՍՆԻԿՅԱՆ 66 ՀԱՍՑԵԻ ՎԱՐՉԱԿԱՆ ՇԵՆՔԻ ԹԻՎ 11 ԴԱՀԼԻՃԸ՝ ԸՆԴՀԱՆՈՒՐ 180.9 ԵՎ ԹԻՎ 3 ՍԵՆՅԱԿԸ՝ 121.5 ՔԱՌ. ՄԵՏՐ ՏԱՐԱԾՔՈՎ, 3 ՏԱՐԻ ԺԱՄԿԵՏՈՎ ԱՆՀԱՏՈՒՅՑ ՕԳՏԱԳՈՐԾՄԱՆ (ՓՈԽԱՏՎՈՒԹՅԱՆ) ՀԱՆՁՆԵԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Դիլիջանի համայնքապետարանի, Գրիին Ռոք Բարեգործական հիմնադրամի և «Դրոնների մրցավազքի Հայաստանի ֆեդերացիա» կրթական, սպորտային հասարակական կազմակերպության միջև կնքվել է փոխըմբռնման հուշագիր՝ Դիլիջան համայնքի ենթակառուցվածքների և համայնքում տուրիզմի զարգացման նպատակով։ Ելնելով վերոգրյալից՝  համայնքի ղեկավարը առաջարկություն է ներկայացրել ք. Դիլիջան, Մյասնիկյան 66 հասցեի վարչական շենքի 5-րդ հարկի թիվ 11 դահլիճը՝  ընդհանուր 180.9 և թիվ 3 սենյակը՝   ընդհանուր 121.5 քառ. մետր տարածքով «Դրոնների մրցավազքի Հայաստանի ֆեդերացիա» կրթական, սպորտային հասարակական կազմակերպությանը 3 տարի ժամկետով,  անհատույց օգտագործման (փոխատվության) հանձնելու մասին:

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետով՝ համայնքի ավագանին որոշում է.

1. Տալ համաձայնություն համայնքի ղեկավարի առաջարկությանը՝ Դիլիջան համայնքի սեփականությունը հանդիսացող  ք. Դիլիջան, Մյասնիկյան 66 հասցեի վարչական շենքի 5-րդ հարկի թիվ 11 դահլիճը՝  ընդհանուր 180.9 և թիվ 3 սենյակը՝   ընդհանուր 121.5 քառ. մետր տարածքով 3 տարի ժամկետով,  անհատույց օգտագործման (փոխատվության) հանձնել «Դրոնների մրցավազքի Հայաստանի ֆեդերացիա» կրթական, սպորտային հասարակական կազմակերպությանը՝ կրթական գործընթացի իրականացման համար։

2. Սույն որոշումն ուժի մեջ է մտնում պաշտոնական հրապարակման օրվան հաջորդող օրը:

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 987-Ա)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇԻ ՄԱՐԶԻ ԴԻԼԻՋԱՆ ՀԱՄԱՅՆՔԻ 2025 ԹՎԱԿԱՆԻ ՏԱՐԵԿԱՆ ԲՅՈՒՋԵԻ ԵՐԿՐՈՐԴ ԵՎ ԵՐՐՈՐԴ ԵՌԱՄՍՅԱԿՆԵՐԻ ԿԱՏԱՐՄԱՆ ԸՆԹԱՑՔԻ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Ղեկավարվելով «Տեղական ինքնակառավարման մասին» օրենքի 38-րդ հոդվածի 1-ին մասի 1-ին կետով, «Հայաստանի Հանրապետության բյուջետային համակարգի մասին» օրենքի 35-րդ հոդվածի 1-ին մասով և հիմք ընդունելով Դիլիջան համայնքի ղեկավարի հաղորդումը 2025 թվականի տարեկան բյուջեի երկրորդ և երրորդ եռամսյակների կատարման ընթացքի մասին, Դիլիջան համայնքի ավագանին որոշում է՝

1.Ընդունել ի գիտություն Հայաստանի Հանրապետության Տավուշի մարզի Դիլիջան համայնքի 2025 թվականի տարեկան բյուջեի երկրորդ եռամսյակի կատարման ընթացքի մասին Դիլիջան համայնքի ղեկավարի հաղորդումը՝ համաձայն կից  հավելվածի (հավելված 1)։

2.Ընդունել ի գիտություն Հայաստանի Հանրապետության Տավուշի մարզի Դիլիջան համայնքի 2025 թվականի տարեկան բյուջեի երրորդ եռամսյակի կատարման ընթացքի մասին Դիլիջան համայնքի ղեկավարի հաղորդումը՝ համաձայն կից  հավելվածի (հավելված 2)։

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 988-Ն)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇԻ ՄԱՐԶԻ ԴԻԼԻՋԱՆ ՀԱՄԱՅՆՔԻ 2025 ԹՎԱԿԱՆԻ ՏԵՂԱԿԱՆ ԲՅՈՒՋԵԻ ՎԱՐՉԱԿԱՆ ՄԱՍՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Համաձայն ՀՀ կառավարության 27.12.2024թ․ թիվ 2060-Ն որոշման,   Դիլիջան համայնքի և Տավուշի մարզպետի աշխատակազմի միջև 25․03.2025թ․ կնքված թիվ ՏԿԴ-2025 պայմանագրի հիման վրա ս/թ․ հուլիսի 4-ին կնքվել է համաձայնագիր, ըստ որի  Դիլիջան համայնքին հատկացվել է 436 800 (չորս հարյուր երեսունվեց հազար ութ հարյուր) ՀՀ դրամ՝ նախադպրոցական ուսումնական հաստատությունների մանկավարժական աշխատողների տարակարգի շնորհում ստացած աշխատակիցներին պետական բյուջեի միջոցների հաշվին հավելավճար տրամադրելու համար։ Ելնելով վերոգրյալից անհրաժեշտ է վերը նշված գումարը ճանաչել եկամուտ և ծախս։

Ղեկավարվելով  «Տեղական ինքնակառավարման մասին» օրենքի  18-րդ  հոդվածի 1-ին մասի 5-րդ կետի և «Հայաստանի Հանրապետության բյուջետային համակարգի մասին» օրենքի 33 -րդ հոդվածի 4-րդ մասի պահանջներով, Դիլիջան համայնքի ավագանին որոշում է․

1.ՀՀ Տավուշի մարզի Դիլիջան համայնքին հատկացված 436 800 (չորս հարյուր երեսունվեց հազար ութ հարյուր) ՀՀ դրամ գումարը ճանաչել որպես եկամուտ։

2. ՀՀ Տավուշի մարզի Դիլիջան համայնքին հատկացված   436 800 (չորս հարյուր երեսունվեց հազար ութ հարյուր) ՀՀ դրամ գումարը ճանաչել ծախս՝ «09-01-01» Դիլիջան համայնք /նախադպրոցական կրթություն/  բյուջետային ծախսերի գործառնական դասակարգման նախահաշվի՝ 4729 /Այլ նպաստներ բյուջեից/ հոդվածով։

3. Սույն որոշումն ուժի մեջ է մտնում հրապարակման պահից։

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 989-Ն)

**ԼՍԵՑԻՆ**

***ԴԻԼԻՋԱՆԻ ՀԱՄԱՅՆՔԱՊԵՏԱՐԱՆԻ ՀԱՇՎԵԿՇՌՈՒՄ ԱՌԿԱ TOYOTA LAND CRUISER PRADO 2.7 ՄԱԿՆԻՇԻ ԾԱՌԱՅՈՂԱԿԱՆ ԱՎՏՈՄԵՔԵՆԱՆ ԱՃՈՒՐԴԱՅԻՆ ԿԱՐԳՈՎ ՕՏԱՐԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Ղեկավարվելով «Տեղական ինքնակառավարման մասին» օրենքի 12-րդ հոդվածի 1-ին մասի 3-րդ կետի, 18-րդ հոդվածի 1-ին մասի 21-րդ կետի պահանջներով՝ Դիլիջան համայնքի ավագանին որոշում է․

1.Տալ համաձայնություն Դիլիջանի համայնքապետարանի հաշվեկշռում առկա TOYOTA LAND CRUISER PRADO 2.7 մակնիշի ծառայողական ավտոմեքենան աճուրդային կարգով օտարելուն՝ համաձայն հավելվածի։

2. Համայնքի ղեկավարին՝ կազմակերպել ավտոմեքենայի օտարման գործընթացը՝ համաձայն «Հրապարակային սակարկությունների մասին» օրենքի։

3. Սույն որոշումն ուժի մեջ է մտնում հրապարակման պահից։

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 990-Ա)

**ԼՍԵՑԻՆ**

***ՏԵՂԱԿԱՆ ՎՃԱՐԻ ԱՐՏՈՆՈՒԹՅՈՒՆ ՍԱՀՄԱՆԵԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Դիլիջան համայնքի ղեկավարին է դիմել քաղաքացի Լիլիա Մերուժանի Ներսիսյանը, ով հանդիսանում է զոհված զինծառայողի մայր, խնդրանքով, որ իր կրտսեր որդու (Որդին՝ Էմանուել Արսենի Մանուչարյանը հաճախում է «Հաղարծնի մանկապարտեզ» ՀՈԱԿ) մանկապարտեզի ծառայություններից օգտվելու վարձավճարի նկատմամբ սահմանել արտոնություն։

Ղեկավարվելով  «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետով, «Տեղական տուրքերի և վճարների մասին» օրենքի 16-րդ հոդվածի 1-ին և 3-րդ մասերի պահանջներով և հիմք ընդունելով Դիլիջան համայնքի ղեկավարի առաջարկությունը` Դիլիջան համայնքի ավագանին որոշում է.

1. Էմանուել Արսենի Մանուչարյանի մանկապարտեզի ծառայություններից օգտվելու վարձավճարի նկատմամբ սահմանել արտոնություն՝ կիրառելուվ 2025 թվականի համար սահմանված տեղական վճարի նկատմամբ զրոյական դրույքաչափ։

2. Սույն որոշումն ուժի մեջ է մտնում հրապարակման պահից և տարածվում է 2025 թվականի օգոստոսի 1-ից հետո առաջացած իրավահարաբերությունների վրա։

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 991-Ա)

**ԼՍԵՑԻՆ**

***ԱՐՏՈՆՈՒԹՅՈՒՆ ՍԱՀՄԱՆԵԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Դիլիջան համայնքի ղեկավարին է դիմել քաղաքացի՝  Արմեն Վաչիկի Հախվերդյանը՝  սեփականության իրավունքով իրեն պատկանող փոխադրամիջոցների գույքահարկի և անշարժ գույքի  հարկի պարտավորությունների նկատմամբ արտոնություն սահմանելու խնդրանքով։

Ելնելով վերոգրյալից և ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետի, «Հարկային օրենսգրքի»  230-րդ հոդվածի 3-րդ մասի, 245-րդ հոդվածի 2-րդ մասի պահանջներով ՝ Դիլիջան համայնքի ավագանին որոշում է․

1. Քաղաքացի՝ Արմեն Վաչիկի Հախվերդյանին    սեփականության իրավունքով  պատկանող փոխադրամիջոցների գույքահարկի և անշարժ գույքի հարկի պարտավորությունների նկատմամբ  սահմանել արտոնություն՝ համաձայն հավելվածի։

2.Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 992-Ա)

**ԼՍԵՑԻՆ**

***ԴԻԼԻՋԱՆ ՀԱՄԱՅՆՔԻ 2025Թ. ՏԵՂԱԿԱՆ ԲՅՈՒՋԵԻ ՎԱՐՉԱԿԱՆ ՄԱՍԻ ՊԱՀՈՒՍՏԱՅԻՆ ՖՈՆԴԻՑ ՖՈՆԴԱՅԻՆ ՄԱՍ ՖԻՆԱՆՍԱԿԱՆ ՄԻՋՈՑՆԵՐ ՀԱՏԿԱՑՆԵԼՈՒ ՄԱՍԻՆ***

**(Զեկ. ՎԱՐԴԱՆ ԳՐԻԳՈՐՅԱՆ)**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի  5-րդ կետի, 90-րդ հոդվածի 6-րդ մասի և «Բյուջետային համակարգի մասին» օրենքի 29-րդ հոդվածի 4-րդ և 5-րդ մասերի պահանջներով ՝ Դիլիջան համայնքի ավագանին ո ր ո շ ու մ է.

1.Դիլիջան համայնքի 2025թ․ տեղական բյուջեի վարչական մասի պահուստային ֆոնդից՝ 11-01-02 «ՀՀ համայնքների պահուստային ֆոնդ» գործառնական նշանակության ծախսերի կատարման նախահաշվի «4891» (պահուստային միջոցներ) տնտեսագիտական հոդվածից 150 000 000 (մեկ հարյուր հիսուն միլիոն) ՀՀ դրամ հատկացնել ֆոնդային մաս և ուղղել «04-05-01» Դիլիջան համայնք /Ճանապարհային տրանսպորտ/  բյուջետային ծախսերի գործառնական դասակարգման 5113 /շենքերի և շինությունների կապիտալ վերանորոգում/ տնտեսագիտական հոդվածին։

2.Սույն որոշումն ուժի մեջ է մտնում հրապարակման պահից։

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 993-Ն)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇԻ ՄԱՐԶԻ ԴԻԼԻՋԱՆ ՀԱՄԱՅՆՔԻ 2025 ԹՎԱԿԱՆԻ ՏԵՂԱԿԱՆ ԲՅՈՒՋԵԻ ՎԱՐՉԱԿԱՆ ԵՎ ՖՈՆԴԱՅԻՆ ՄԱՍԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Ղեկավարվելով  «Տեղական ինքնակառավարման մասին» օրենքի  18-րդ  հոդվածի 1-ին մասի 5-րդ կետի և «Հայաստանի Հանրապետության բյուջետային համակարգի մասին» օրենքի 33 -րդ հոդվածի 4-րդ մասի պահանջներով, Դիլիջան համայնքի ավագանին որոշում է․

1.«10-07-01» Դիլիջան համայնք /Սոցիալական հատուկ արտոնություններ/  բյուջետային ծախսերի գործառնական դասակարգման նախահաշվի 4729 /այլ նպաստներ բյուջեից/ տնտեսագիտական հոդվածից 10 638 200 (տաս միլիոն վեց հարյուր երեսունութ հազար երկու հարյուր) ՀՀ դրամ նվազեցնել և տեղափոխել «08-02-04» Դիլիջան համայնք /Այլ մշակութային կազմակերպություններ/  բյուջետային ծախսերի գործառնական դասակարգման նախահաշվի 4239 /ընդհանուր բնույթի այլ ծառայություններ/ տնտեսագիտական հոդվածին։

2. «06-03-01» Դիլիջան համայնք /Ջրամատակարարում/  բյուջետային ծախսերի գործառնական դասակարգման նախահաշվի 5112 /շենքերի և շինությունների կառուցում/ տնտեսագիտական հոդվածից 11 106 607 (տասնմեկ միլիոն մեկ հարյուր վեց հազար վեց հարյուր յոթ) ՀՀ դրամ նվազեցնել և տեղափոխել «04-05-01» Դիլիջան համայնք /Ճանապարհային տրանսպորտ/  բյուջետային ծախսերի գործառնական դասակարգման 5113 /շենքերի և շինությունների կապիտալ վերանորոգում/ տնտեսագիտական հոդվածին։

3.«06-01-01» Դիլիջան համայնք /Բնակարանային շինարարություն/  բյուջետային ծախսերի գործառնական դասակարգման նախահաշվի 5113 /շենքերի և շինությունների կապիտալ վերանորոգում/ տնտեսագիտական հոդվածից 162 000 000 (մեկ հարյուր վաթսուներկու միլիոն) ՀՀ դրամ նվազեցնել և տեղափոխել «04-05-01» Դիլիջան համայնք /Ճանապարհային տրանսպորտ/  բյուջետային ծախսերի գործառնական դասակարգման 5113 /շենքերի և շինությունների կապիտալ վերանորոգում/ տնտեսագիտական հոդվածին։

4. Սույմն որոշումն ուժի մեջ է մտնում հրապարակման պահից։

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 994-Ն)

**ԼՍԵՑԻՆ**

***ԴԻԼԻՋԱՆ ՀԱՄԱՅՆՔԻ 2025Թ. ՏԵՂԱԿԱՆ ԲՅՈՒՋԵԻ ՎԱՐՉԱԿԱՆ ՄԱՍԻ ՊԱՀՈՒՍՏԱՅԻՆ ՖՈՆԴԻՑ ՀԱՏԿԱՑՈՒՄ ԿԱՏԱՐԵԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի  5-րդ կետի, 90-րդ հոդվածի 6-րդ մասի և «Բյուջետային համակարգի մասին» օրենքի 29-րդ հոդվածի  5-րդ մասի պահանջներով ՝ Դիլիջան համայնքի ավագանին ո ր ո շ ու մ է.

1.Դիլիջան համայնքի 2025թ․ տեղական բյուջեի վարչական մասի պահուստային ֆոնդից՝ 11-01-02 «ՀՀ համայնքների պահուստային ֆոնդ» գործառնական նշանակության ծախսերի կատարման նախահաշվի «4891» (պահուստային միջոցներ) տնտեսագիտական հոդվածից 7 500 000 (յոթ միլիոն հինգ հարյուր հազար) ՀՀ դրամ հատկացնել.

1)«09-05-01» Դիլիջան համայնք /Արտադպրոցական դաստիարակություն/  բյուջետային ծախսերի գործառնական դասակարգման նախահաշվի 4511 /սուբսիդիաներ ոչ ֆինանսական պետական (համայնքային) կազմակերպություններին/ տնտեսագիտական  հոդվածին` 300 000 /երեք հարյուր հազար/ ՀՀ դրամ /գումարը հատկացվում է «Դիլիջանի մարզահամալիր» ՀՈԱԿ-ին/։

2)«09-01-01» Դիլիջան համայնք /Նախադպրոցական կրթություն/   բյուջետային ծախսերի գործառնական դասակարգման  նախահաշվի 4511 /սուբսիդիաներ ոչ ֆինանսական պետական (համայնքային) կազմակերպություններին/ տնտեսագիտական  հոդվածին` 200 000 /երկու հարյուր հազար/ ՀՀ դրամ /գումարը հատկացվում է «Թեղուտի մանկապարտեզ» ՀՈԱԿ-ին/։

3) «05-01-01» Դիլիջան համայնք /Աղբահանում/   բյուջետային ծախսերի գործառնական դասակարգման  նախահաշվի 4511 /սուբսիդիաներ ոչ ֆինանսական պետական (համայնքային) կազմակերպություններին/ տնտեսագիտական  հոդվածին` 7 000 000 /յոթ միլիոն/ ՀՀ դրամ /գումարը հատկացվում է «Դիլիջան համայնքի կոմունալ սպասարկում» ՀՈԱԿ-ին՝ դիզելային վառելիք ձեռք բերելու նպատակով/։

2.Սույն որոշումն ուժի մեջ է մտնում հրապարակման պահից։

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 995-Ն)

**ԼՍԵՑԻՆ**

***ԴԻԼԻՋԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆԸ ՀԱՆԴԻՍԱՑՈՂ ԲՆԱԿԱՎԱՅՐԵՐԻ ՀՈՂԵՐԻՑ 1239.6ՔՄ ՄԱԿԵՐԵՍՈՎ ԹՎՈՎ 5 ՀՈՂԱՄԱՍԵՐԸ ՄՐՑՈՒՅԹԻ ՄԻՋՈՑՈՎ ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ, ԻՆՉՊԵՍ ՆԱԵՎ ՀՈՂԱՄԱՍԵՐԻ ԿԱՌՈՒՑԱՊԱՏՄԱՆ ԻՐԱՎՈՒՆՔԻ ՊԱՅՄԱՆՆԵՐԸ ԵՎ ՏԱՐԵԿԱՆ ՎՃԱՐԻ ՄԵԿՆԱՐԿԱՅԻՆ ԳՆԵՐԸ ՀԱՍՏԱՏԵԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Դիլիջան համայնքի ավագանու քննարկմանն է ներկայացվել Դիլիջան համայնքի սեփականությունը հանդիսացող Բնակավայրերի հողերից 1239.6քմ մակերեսով թվով 5 հողամասերը մրցույթի միջոցով կառուցապատման իրավունքով տրամադրելու մասին հարցը` կից աղյուսակում ներկայացված մրցութային լոտով, պայմաններով և տարեկան վճարի մեկնարկային գնով:  
Հիմք ընդունելով համայնքի ղեկավարի առաջարկությունը և ղեկավարվելով <<Տեղական ինքնակառավարման մասին>> օրենքի 18-րդ հոդվածի 1-ին մասի 21-րդ կետի դրույթներով՝ համայնքի ավագանին որոշում է.

1. Տալ համաձայնություն՝ Դիլիջան համայնքի սեփականությունը հանդիսացող Բնակավայրերի հողերից 1239.6քմ մակերեսով թվով 5 հողամասերը մրցույթի միջոցով կառուցապատման իրավունքով տրամադրելու մասին համայնքի ղեկավարի առաջարկությանը և հաստատել մեկնարկային գները` համաձայն կից աղյուսակի:  
2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

|  |  |  |
| --- | --- | --- |
| Կողմ-10 | Դեմ-0 | Ձեռնպահ-1 |

Որոշումն ընդունված է. (կցվում է որոշում N 996-Ա)

**ԼՍԵՑԻՆ**

***ԴԻԼԻՋԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆԸ ՀԱՆԴԻՍԱՑՈՂ ԲՆԱԿԱՎԱՅՐԵՐԻ ՀՈՂԵՐԻՑ 1333.5ՔՄ ԸՆԴՀԱՆՈՒՐ ՄԱԿԵՐԵՍՈՎ ԹՎՈՎ 4 ՀՈՂԱՄԱՍԵՐԸ, ՀԱՏՈՒԿ ՊԱՀՊԱՆՎՈՂ ՏԱՐԱԾՔՆԵՐԻ ՀՈՂԵՐԻՑ 170.7ՔՄ ՄԱԿԵՐԵՍՈՎ ՀՈՂԱՄԱՍԸ ԱՃՈՒՐԴԻ ՄԻՋՈՑՈՎ ՕՏԱՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ, ԻՆՉՊԵՍ ՆԱԵՎ ՄԵԿՆԱՐԿԱՅԻՆ ԳՆԵՐԸ ՀԱՍՏԱՏԵԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Դիլիջան համայնքի ավագանու քննարկմանն է ներկայացվել Դիլիջանի համայնքի սեփականությունը հանդիսացող բնակավայրերի հողերից 1333.5քմ ընդհանուր մակերեսով թվով 4 հողամասերը, հատուկ պահպանվող տարածքների հողերից 170.7քմ մակերեսով հողամասը աճուրդի միջոցով օտարելու համաձայնություն տալու մասին հարցը` կից աղյուսակում ներկայացված աճուրդային լոտերով, մակերեսներով, պայմաններով և մեկնարկային գներով:  
Ղեկավարվելով Հայաստանի Հանրապետության հողային օրենսգրքի 67-րդ հոդվածի 3-րդ մասի, <<Տեղական ինքնակառավարման մասին>> օրենքի 18-րդ հոդվածի 1-ին մասի 21-րդ կետի դրույթներով, հիմք ընդունելով համայնքի ղեկավարի առաջարկությունը` համայնքի ավագանին որոշում է.

1. Տալ համաձայնություն՝ Դիլիջան համայնքի սեփականությունը հանդիսացող բնակավայրերի հողերից 1333.5քմ ընդհանուր մակերեսով թվով 4 հողամասերը, հատուկ պահպանվող տարածքների հողերից 170.7քմ մակերեսով հողամասը աճուրդի միջոցով օտարելու մասին համայնքի ղեկավարի առաջակությանը և հաստատել մեկնարկային գները` համաձայն կից աղյուսակի:  
2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 997-Ա)

**ԼՍԵՑԻՆ**

***ԴԻԼԻՋԱՆ ՀԱՄԱՅՆՔԻ ԴԻԼԻՋԱՆ ՔԱՂԱՔԻ ՕՐՋՈՆԻԿԻՁԵԻ ՓՈՂՈՑ 4-ՐԴ ՆՐԲ․ ԹԻՎ 1/1 ՀԱՍՑԵԻ 64․1ՔՄ ՀՈՂԱՄԱՍՆ ԸՆԴԼԱՅՆՄԱՆ ԿԱՐԳՈՎ ՕՏԱՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Դիլիջանի համայնքի ղեկավարին Է դիմել քաղ․ Աշոտ Ռուդիկի Ալիխանյանը՝ Դիլիջան համայնքի Դիլիջան քաղաքի Կամարինի փողոց, թիվ 60/1 հասցեի, իրեն սեփականության իրավունքով պատկանող բնակելի տան սպասարկման 597.0քմ հողամասին կից գտնվող /Օրջոնիկիձեի փողոց, 4-րդ նրբ․ թիվ 1/1 հասցեի/ 64․1քմ մակերեսով հողամասը ընդլայնման կարգով իրեն օտարելու խնդրանքով:  
Դիլիջանի համայնքապետարանի քաղաքաշինության և հողաշինության հարցերի հանձնաժողովը նշում է, որ նշված 64․1քմ հողամասը չի համարվում Հայաստանի Հանրապետության Հողային օրենսգրքի 60-րդ հոդվածով առաջադրված հողամաս, չի գտնվում ինժեներա-տրանսպորտային օբյեկտների օտարման կամ անվտանգության գոտիներում, չի սահմանափակում այլ անձանց իրավունքները, գտնվում է Բնակավայրերի հողերի տարածագնահատման տասներորդ գոտում:  
Դիլիջանի համայնքի ղեկավարն առաջարկություն է ներկայացրել համայնքի ավագանուն, Դիլիջան համայնքի Դիլիջան քաղաքի Օրջոնիկիձեի փողոց, 4-րդ նրբ․ թիվ 1/1 հասցեի 64․1քմ հողամասն ուղղակի վաճառքի ձևով, ընդլայնման կարգով, 438079 /չորս հարյուր երեսունութ հազար յոթանասունինը/ ՀՀ դրամ արժեքով օտարել քաղաքացի Աշոտ Ռուդիկի Ալիխանյանին:  
Ղեկավարվելով <<Տեղական ինքնակառավարման մասին>> օրենքի 18-րդ հոդվածի 1-ին մասի 21-րդ կետի դրույթներով՝ համայնքի ավագանին որոշում է.

1. Տալ համաձայնություն՝ Դիլիջան համայնքի Դիլիջան քաղաքի Օրջոնիկիձեի փողոց, 4-րդ նրբ․ թիվ 1/1 հասցեի 64․1քմ հողամասն ուղղակի վաճառքի ձևով, ընդլայնման կարգով, 438079 /չորս հարյուր երեսունութ հազար յոթանասունինը/ ՀՀ դրամ արժեքով քաղաքացի Աշոտ Ռուդիկի Ալիխանյանին օտարելու մասին համայնքի ղեկավարի առաջարկությանը:  
2. Սույն որոշումն ուժի մեջ է մտնում պաշտոնական հրապարակման օրվան հաջորդող օրը:

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 998-Ա)

**ԼՍԵՑԻՆ**

***«ԳՐԻԻՆ ՌՈՔ» ԲԱՐԵԳՈՐԾԱԿԱՆ ՀԻՄՆԱԴՐԱՄԻ ԵՎ ԴԻԼԻՋԱՆԻ ՀԱՄԱՅՆՔԱՊԵՏԱՐԱՆԻ ՄԻՋԵՎ ԿՆՔՎԱԾ ՆՎԻՐԱՏՎՈՒԹՅԱՆ ՊԱՅՄԱՆԱԳՐԻ ԵՎ ԴԻԼԻՋԱՆ ՀԱՄԱՅՆՔԻ 2025 ԹՎԱԿԱՆԻ ՏԵՂԱԿԱՆ ԲՅՈՒՋԵԻ ՎԱՐՉԱԿԱՆ ՄԱՍՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Համաձայն Դիլիջանի համայնքապետարանի և «ԳՐԻԻՆ ՌՈՔ» բարեգործական հիմնադրամի միջև 09.10.2025թ․ կնքված թիվ 0509-2025 պայմանագրի, «ԳՐԻԻՆ ՌՈՔ» բարեգործական հիմնադրամը Դիլիջանի համայնքապետարանին է նվիրաբերում 1 000 000 (մեկ միլիոն) ՀՀ դրամ՝ «Դիլիջանի մարզահամալիր» ՀՈԱԿ-ի սաների  տարբեր ներպետական և միջազգային մրցույթներին և այլ ուսումնական միջոցառումներին մասնակցելու համար։

Ղեկավարվելով  «Տեղական ինքնակառավարման մասին» օրենքի  18-րդ  հոդվածի 1-ին մասի 5-րդ և 6-րդ կետերի և «Հայաստանի Հանրապետության բյուջետային համակարգի մասին» օրենքի 33 -րդ հոդվածի 4-րդ մասի պահանջներով, Դիլիջան համայնքի ավագանին որոշում է․

1.«ԳՐԻԻՆ ՌՈՔ» բարեգործական հիմնադրամի կողմից ՀՀ Տավուշի մարզի Դիլիջան համայնքին նվիրաբերված 1 000 000 (մեկ միլիոն) ՀՀ դրամ գումարը ճանաչել որպես եկամուտ։

2. «ԳՐԻԻՆ ՌՈՔ» բարեգործական հիմնադրամի կողմից ՀՀ Տավուշի մարզի Դիլիջան համայնքին նվիրաբերված  1 000 000 (մեկ միլիոն) ՀՀ դրամ գումարը ճանաչել ծախս՝ «09-05-01» Դիլիջան համայնք /Արտադպրոցական դաստիարակություն/  բյուջետային ծախսերի գործառնական դասակարգման նախահաշվի՝ 4637 /Ընթացիկ դրամաշնորհներ պետական և համայնքների ոչ առևտրային կազմակերպություններին/ հոդվածով։

3.«Դիլիջանի մարզահամալիր» ՀՈԱԿ-ին՝ սույն որոշման 2-րդ կետում նշված գումարը ծախսել բացառապես «Դիլիջանի մարզահամալիր» ՀՈԱԿ-ի սաների  տարբեր ներպետական և միջազգային մրցույթներին և այլ ուսումանական միջոցառումներին մասնակցելու համար և մինչև 25.12.2025թ․ ներկայացնել հաշվետվություն «Դիլիջանի համայնքապետարանի աշխատակազմ» ՀԿՀ-ին։

4. Սույն որոշումն ուժի մեջ է մտնում հրապարակման պահից։

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 999-Ա)

**ԼՍԵՑԻՆ**

***ԴԻԼԻՋԱՆ ՀԱՄԱՅՆՔԻ ԱՎԱԳԱՆՈՒ ՀԵՐԹԱԿԱՆ ՆԻՍՏԻ ԳՈՒՄԱՐՄԱՆ ՕՐԸ ՍԱՀՄԱՆԵԼՈՒ ՄԱՍԻՆ***

**(Զեկ. ԴԱՎԻԹ ՍԱՐԳՍՅԱՆ)**

Ղեկավարվելով «Տեղական ինքնակառավարման մասին» օրենքի 62-րդ հոդվածով՝ համայնքի ավագանին որոշում է.

Դիլիջան համայնքի ավագանու   հերթական  նիստի գումարման օր սահմանել  2025  թվականի նոյեմբերի 7-ին, ժամը  17-ին:

|  |  |  |
| --- | --- | --- |
| Կողմ-11 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 1000-Ա)

|  |  |
| --- | --- |
|  | Ավագանու անդամներ |
|  | ԴԱՎԻԹ ՍԱՐԳՍՅԱՆ  ԱՐՄԱՆ ԲԱԶԻՆՅԱՆ  ՔՐԻՍՏԻՆԵ ՍԱՐԳՍՅԱՆ  ԱՐՇԱԿ ԽԵՄՉՅԱՆ  ՍՈՒՐԵՆ ԳՐԻԳՈՐՅԱՆ  ՔՐԻՍՏԻՆԵ ՇԱՀՆԱԶԱՐՅԱՆ  ՆԱՐԵԿ ԱԼԻԽԱՆՅԱՆ  ԱՐՄԵՆ ԹԱԼԱՆՉՅԱՆ  ԱՐՏԱԿ ԲՈՋԻԿՅԱՆ  ԱՐՄԵՆՈՒՀԻ ՄԱԻԼՅԱՆ  ՇՈՒՇԱՆԻԿ ՍԱՀԱԿՅԱՆ |

ՀԱՄԱՅՆՔԻ ՂԵԿԱՎԱՐ  
ԴԱՎԻԹ ՍԱՐԳՍՅԱՆ\_\_\_\_\_\_\_\_\_\_\_\_\_\_\_\_

Նիստն արձանագրեց`  Սոնա Եգանյանը \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_